דראפט ה-NBA 1984

[[האקים אולאג'ואן נבחר ראשון בדראפט על ידי יוסטון רוקטס]]
[[מייקל ג'ורדן, שנבחר בבחירה השלישית על ידי שיקגו בולס, זכה בפרס רוקי העונה]]
[[צ'ארלס בארקלי נבחר בבחירה החמישית בדראפט על ידי פילדלפיה 76']]
[[ג'ון סטוקטון, שנבחר בבחירה ה-12 בדראפט על ידי יוטה ג'אז, הוא מלך האסיסטים והחטיפות של הליגה בכל הזמנים]]
דראפט ה-NBA 1984 הוא הדראפט שקדם לעונת המשחקים ב-NBA. טקס הדראפט התקיים במדיסון סקוור גארדן, אולמה של הניו יורק ניקס, ב-19 ביוני 1984.<ref name="draft"></ref> דראפט זה נחשב לאחד הדראפטים הגדולים בכל הזמנים (יחד עם 1996 ו-2003),<ref></ref><ref></ref> בשל ריבוי הכוכבים שנבחרו בו. ארבעה שחקני NBA שנבחרו בו (האקים אולאג'ואן, מייקל ג'ורדן, צ'ארלס בארקלי וג'ון סטוקטון) נכנסו להיכל התהילה של הכדורסל, ועוד אחד (אוסקר שמידט) שלא שיחק בליגה. שליש מהשחקנים שנבחרו בסיבוב הראשון נבחרו למשחק האלוסטאר במהלך הקריירה, ו-3 שחקנים זכו יחד ב-4 תוארי MVP של העונה הסדירה.
== מורשת ==
היוסטון רוקטס השתמשו בבחירה הראשונה שלהם כדי לבחור את האקים אולאג'ואן,<ref name="namechange"></ref> סנטר מאוניברסיטת יוסטון. אולאג'ואן, יליד ניגריה, הפך לשחקן יליד החוץ השני שנבחר בבחירה הראשונה בדראפט, אחרי מייקל תומפסון מאיי בהאמה ב-1978.<ref></ref> הפורטלנד טרייל בלייזרס השתמשו בבחירה השנייה ובחרו את סם בואי מאוניברסיטת קנטקי, בחירה שנחשבה לאחת מהטעויות הגדולות בכל הזמנים. שיקגו בולס השתמשו בבחירה השלישית ובחרו את זוכה פרס ג'ון אר. וודן ופרס נייסמית' לשחקן השנה במכללות, מייקל ג'ורדן מאוניברסיטת קרוליינה הצפונית.<ref name="draft" /><ref name="washingtonpost"></ref> ג'ורדן המשיך וזכה בפרס רוקי השנה ב-NBA וגם נבחר לחמישיית העונה השנייה ב-NBA בעונת הרוקי שלו.<ref name="jordan"></ref> חברו של ג'ורדן בקרוליינה הצפונית, סם פרקינס, נבחר במקום הרביעי על ידי דאלאס מאבריקס. צ'ארלס בארקלי, פורוורד ג'וניור מאוניברסיטת אובורן, נבחר במקום החמישי על ידי פילדלפיה 76'. אולאג'ואן, ג'ורדן ובארקלי, יחד עם הבחירה ה-16 ג'ון סטוקטון (יוטה ג'אז) והבחירה ה-131 אוסקר שמידט (ניו ג'רזי נטס, לא שיחק בליגה), הוכנסו להיכל התהילה של הכדורסל.<ref></ref> ארבעת הראשונים גם נכנסו לרשימת 50 השחקנים הגדולים בתולדות ה-NBA שהוכרזה במלאת 50 שנה לליגה ב-1996.<ref></ref>

הישגיו של אולאג'ואן כוללים שתי אליפויות NBA, שני פרסי MVP של סדרת הגמר, MVP של העונה הסדירה, שני פרסי שחקן ההגנה של העונה, 12 בחירות לחמישיית העונה ב-NBA, 12 בחירות למשחק האולסטאר של ה-NBA ותשע בחירות לחמישיית ההגנה של העונה ב-NBA. אולאג'ואן פרש כמלך החסימות של הליגה בכל הזמנים, עם 3,830 חסימות, ונכון ל-2023 הוא עדיין מדורג במקום הראשון ברשימה.<ref name="olajuwon"></ref>

הבחירה השלישית, ג'ורדן, הצליח אפילו יותר מאולאג'ואן. הוא זכה בשש אליפויות NBA (מתוך שש הופעות בגמר), שישה פרסי MVP של הגמר, חמישה פרסי MVP של העונה הסדירה, פרס שחקן ההגנה, 11 בחירות לחמישיית העונה, 14 בחירות לאולסטאר, שלושה פרסי ה-MVP של משחק האולסטאר של ה-NBA, ותשע בחירות לחמישיית ההגנה.<ref name="jordan" /> ג'ורדן אף נחשב על ידי רבים לשחקן הטוב ביותר בהיסטוריה.

בארקלי וסטוקטון מעולם לא זכו באליפות NBA, אבל שניהם זכו בפרסים ותארים רבים. בארקלי זכה ב-MVP ב- ונבחר ל-11 חמישיות העונה, אחד עשר משחקי אולסטאר, והיה ה-MVP של משחק האולסטאר ב-.<ref></ref> סטוקטון נבחר ל-11 חמישית העונה, עשרה משחקי אולסטאר וחמש חמישיות הגנה לפני שפרש כמלך האסיסטים והחטיפות והיה MVP-שותף במשחק האולסטאר ב-1993 יחד עם חברו ליוטה ג'אז, קארל מלון.<ref></ref> ג'ורדן, בארקלי וסטוקטון שיחקו מאוחר יותר בנבחרת ארצות הברית שזכתה במדליית זהב באולימפיאדת ברצלונה 1992, שנודעה כ"קבוצת החלומות" (Dream Team).

אלווין רוברטסון, הבחירה השביעית, הוא השחקן הנוסף היחיד מהדראפט הזה שזכה בפרסי NBA שנתיים כשחקן; הוא זכה גם בפרס שחקן ההגנה של העונה וגם בפרס השחקן המשתפר של העונה ב-NBA ב-. הוא גם נבחר לחמישיית עונה אחת, לארבעה משחקי אולסטאר ולשש חמישיות הגנה ברצף.<ref></ref> הן רוברטסון והן אולאג'ואן הם בין ארבעה שחקנים בלבד בתולדות ה-NBA שאי פעם רשמו קוואדרופל דאבל.

שני שחקנים נוספים מהדראפט הזה, הבחירה התשיעית אוטיס ת'ורפ (קנזס סיטי קינגס) והבחירה ה-11 קווין ויליס (אטלנטה הוקס), נבחרו גם הם למשחק אולסטאר אחד כל אחד.<ref></ref> ויליס אף נבחר לחמישיית עונה אחת.<ref></ref> ריק קרלייל, הבחירה ה-70, הפך למאמן לאחר שסיים את קריירת המשחק שלו וזכה בפרס מאמן השנה ב-NBA ב- כשאימן את דטרויט פיסטונס. ב- הוא אימן את דאלאס מאבריקס לאליפות NBA.<ref></ref>

מחזור הדראפט של 1984 נחשב לאחד הטובים בתולדות ה-NBA, שכן הוא הצמיח חמישה חברי היכל התהילה ושבעה אולסטארים.<ref></ref><ref></ref><ref></ref><ref></ref> עם זאת, הוא גם זכור בשל בחירת הבלייזרס בסם בואי, בחירה שנחשבת לאחת מטעויות הדראפט הגדולות בתולדות ה-NBA.<ref></ref><ref></ref><ref></ref><ref></ref><ref></ref><ref></ref> מאמינים שהבלייזרס בחרו בבואי על פני מייקל ג'ורדן מכיוון שכבר היה להם קלע של אולסטאר בדמות ג'ים פקסון וקלע צעיר, קלייד דרקסלר, אותו בחרו בדראפט 1983.<ref name="jordan" /><ref></ref> אף על פי שדרקסלר המשיך בקריירה מצליחה, הקריירה של בואי נקטעה בשל פציעות; הוא החמיץ שתיים משלוש העונות האחרונות גם בקריירת המכללות שלו.<ref name="washingtonpost" /> למרות קריירה של 10 שנים ב-NBA וממוצעים של 10.9 נקודות ו-7.5 ריבאונדים למשחק, הקריירה של בואי נקטעה על ידי חמישה ניתוחי רגל, שהגבילו אותו ל-139 משחקים בעוד חמש שנים עם הבלייזרס.<ref></ref><ref></ref>

=== בחירות בולטות אחרות ===
אוסקר שמידט הברזילאי נבחר בבחירה ה-131 בסיבוב השישי בדראפט על ידי ניו ג'רזי נטס. עם זאת, שמידט דחה את ההצעות לשחק ב-NBA ונשאר לשחק באיטליה ואחר כך בברזיל, כדי שיוכל לשחק במדי נבחרתו (שחקני NBA נחשבו למקצוענים על ידי פיב"א, וככאלה לא יכלו להשתתף בטורנירים בין-לאומיים). הוא שיחק בחמש אולימפיאדות והיה מלך הסלים בשלוש מהן. הוא סיים את הקריירה שלו עם 49,703 נקודות במועדונים שונים ובנבחרת ברזיל, יותר מלך הסלים של ה-NBA בכל הזמנים, לברון ג'יימס, שקלע 38,390 נקודות בקריירת ה-NBA שלו.<ref></ref> בשנת 2010 הכניסה פיב"א את שמידט להיכל התהילה שלה,<ref></ref> והוא הוכנס גם להיכל התהילה של הכדורסל בשנת 2013.<ref></ref>

האתלט של אוניברסיטת יוסטון, קרל לואיס, שמעולם לא שיחק כדורסל מכללות, נבחר על ידי שיקגו בולס בבחירה ה-208 בסיבוב העשירי.<ref name="draft" /><ref></ref> לואיס, שנבחר גם בדראפט ה-NFL של אותה שנה על ידי דאלאס קאובויס, נשאר בקריירת האתלטיקה שלו והמשיך לזכות בתשע מדליות זהב אולימפיות ושמונה מדליות זהב באליפות העולם.<ref></ref>

דראפט זה היה האחרון ב-NBA בלי שחקנים שלא נבחרו ושיחקו ב-NBA. החל משנת 1985 ואילך, מספר שחקנים שלא נבחרו בדראפט ייכנסו לליגה, כאשר יותר מהם יגיעו לאחר שהליגה הפחיתה את מספר הסיבובים בדראפט מעשרה לשניים שנהוגים נכון ל-.
== בחירות הדראפט ==

=== בחירות משניות בולטות ===
{| class="wikitable mw-collapsible"
|+בחירות משניות (סיבוב שלישי ומטה) בדראפט ה-NBA 1984
!סיבוב
!מספר בחירה
!שם
!מדינה
!מכללה/קבוצה
!קבוצה בוחרת
|-
|3
|70
|ריק קרלייל
|
|אוניברסיטת וירג'יניה
|בוסטון סלטיקס
|-
|6
|131
|bgcolor=#FF9|אוסקר שמידט
|
|פלמיירס (ברזיל)
|ניו ג'רזי נטס
|-
|7
|156
|קן בניסטר
|
|אוניברסיטת סנט אוגוסטין
|ניו יורק ניקס
|-
|10
|208
|bgcolor=#BBB|קרל לואיס
|
|אוניברסיטת יוסטון
|שיקגו בולס
|}

== קישורים חיצוניים ==
* [https://www.nba.com/watch/video/1984-draft דראפט 1984], באתר ה-NBA
* [https://www.statmuse.com/nba/ask/1984-draft-class דראפט 1984], באתר Statmuse
* [https://www.basketball-reference.com/draft/NBA_1984.html דראפט 1984], באתר Basketball-Reference

== הערות שוליים ==

1984
קטגוריה:1984 בארצות הברית
קטגוריה:1984 בספורט